สวัสดีครับคุณ ผมอยากสอบถามความเสี่ยงและวิธีปฏิบัติเพื่อลดความเสี่ยงเกี่ยวกับ HIV ครับ เมื่อวันก่อนพอดีผมได้ไปเที่ยวอาบอบนวดครั้งแรก ได้มีการให้ผู้หญิง oral sex ให้แบบไม่ใส่ถุง และได้มีเพศสัมพันธ์แบบใส่ถุงยางอนามัย ถามว่าถ้าสมมติฝ่ายหญิงมีเชื้อ HIV โอกาสที่ผมจะติดมีมากน้อยแค่ไหนครับ แล้วควรมีแนวทางป้องกันอย่างไรบ้างครับ
สวัสดีค่ะ nontakan,การที่ฝ่ายหญิงทำออรัลเซ็กส์ให้ หากฝ่ายหญิงมีเชื้อ HIV อยู่ ก็อาจเสี่ยงต่อการติดเชื้อได้ แต่ก็น้อยมากๆ ส่วนการมีเพศสัมพันธ์โดยการสอดใส่เข้าช่องคลอด หากใส่ถุงยางอนามัยป้องกัน โอกาสในการตั้งครรภ์ก็มีน้อยมากเช่นกันค่ะ แต่ทั้งนี้ ก็ไม่ได้หมายความว่าจะไม่มีโอกาสติดเชื้อมาค่ะหากจะป้องกันการติดเชื้อ HIV ก็ต้องใช้ถุงยางอนามัยทุกครั้งที่มีเพศสัมพันธ์ ไม่ว่าทางช่องคลอด ทางทวารหนัก หรือการทำออรัลเซ็กส์ค่ะ แต่การป้องกันที่ดีกว่า คือการไม่สำส่อนทางเพศค่ะนอกจากนี้ การทำออรัลเซ็กส์ หากไม่ใส่ถุงยางอนามัย ก็จะมีโอกาสติดเชื้ออื่นๆ ได้อีก เช่น เริม ไวรัสตับอักเสบบีและซี เป็นต้น ส่วนการมีเพศสัมพันธ์ทางช่องคลอด ก็ย่อมมีโอกาสติดเชื้ออื่นๆ เช่น เริม หนองใน ซิฟิลิส หูดหงอนไก่ ไวรัสตับอักเสบบีและซี เป็นต้น ซึ่งการใช้ถุงยางอนามัย อาจไม่ได้ช่วยป้องกันได้ 100% ค่ะ